এই ৰোগ ছিভিয়াৰ একিউট ৰেছ্‌পিৰেটৰী ছীণ্ড্ৰ'ম ক'ৰ'ণা ভাইৰাছ ২ (SARS-CoV-2) নামৰ ভাইৰাছে কৰে (পূৰ্বৰ নাম ২০১৯ ন'ভেল ক'ৰ'ণা ভাইৰাছ)। কাহ আৰু হাঁচি মাৰিলে ওলোৱা ড্ৰপ্‌লেটৰ জৰিয়তে ই মানুহৰ মাজত বিয়পে। ভাইৰাছটোৰ হ্ৰাসৰ হাৰ অনুসন্ধান কৰা এটা অধ্যয়নত তামত চাৰি ঘণ্টাৰ পাছত, কাৰ্ডব'ৰ্ডত ২৪ ঘণ্টাৰ পাছত, ষ্টেইনলে'ছ তীখাত ৭২ ঘণ্টা আৰু প্লাষ্টিকত ৭২ ঘণ্টাৰ পাছত সক্ৰিয় ভাইৰাছ পোৱা নাই। কিন্তু নিৰূপণৰ হাৰ (detection rate) ১০০% নাছিল আৰু পৃষ্ঠ সাপেক্ষে ভিন ভিন আছিল (এৰ'ছ'লৰ বাবে নিৰূপণৰ পৰিসৰ বা limit of detection আছিল প্ৰতি লিটাৰ বায়ুৰ বাবে ৩.৩৩×১০ TCID, প্লাষ্টিক, তীখা আৰু কাৰ্ডব'ৰ্ডৰ বাবে প্ৰতি মিলিমিটাৰ মাধ্যমত ১০ TCID, আৰু তামৰ বাবে প্ৰতি মিলিমিটাৰ মাধ্যমত ১০ TCID)। এক Bayesian regression model-ৰ সহায়ত অৱক্ষয়ৰ হাৰ (rate of decay) ঠাৱৰ কৰোঁতে তামত ভাইৰাছবিধ ১৮ ঘণ্টালৈকে, কাৰ্ডব'ৰ্ডত ৫৫ ঘণ্টালৈকে, ষ্টেইনলে'ছ তীখাত ৯০ ঘণ্টালৈকে আৰু প্লাষ্টিকত ১০০ ঘণ্টাৰো বেছি থাকিব পাৰে বুলি কোৱা হৈছে। পৰীক্ষাৰ গোটেই সময়ছোৱাত (৩ ঘণ্টা) এৰ'ছ'লত ভাইৰাছবিধ সক্ৰিয় হৈ আছিল। বিষ্ঠাতো ভাইৰাছবিধ পোৱা গৈছে আৰু বিষ্ঠাৰ জৰিয়তে সংক্ৰমণৰ সম্ভাৱনাৰ গৱেষণা চলি আছে।

COVID-19 ৰোগে দেহৰ অংগবোৰৰ ভিতৰত হাওঁফাওঁক সকলোতকৈ বেছি আক্ৰান্ত কৰে কাৰণ সচৰাচৰ হাওঁফাওঁৰ দ্বিতীয় প্ৰকাৰৰ এল্‌ভিঅ'লাৰ কোষত (Type II alveloar cells) পোৱা ACE2 উৎসেচকেৰে ভাইৰাছবিধ পোষক কোষত সোমাই পৰে। ভাইৰাছটোৱে "spike" (peplomer) নামৰ এক বিশেষ পৃষ্ঠ গ্লাইক'প্ৰ'টিন ব্যৱহাৰ কৰি ACE2 ৰ লগ লাগে আৰু পোষক কোষত সোমাই পৰে। কলাসমূহত থকাৰ ACE2 ঘনত্ব বেছি হ'লে ৰোগৰ তীব্ৰতাও বেছি হয়। গতিকে কোনোৱে ACE2 সক্ৰিয়তা কমালে সুৰক্ষা বাঢ়িব বুলি ধাৰণা কৰিছে; আন এচামে angiotensin II receptor blocker ঔষধেৰে ACE2ৰ পৰিমাণ বঢ়ালে ভাল হ'ব পাৰে বুলি কৈছে। হাওঁফাওঁৰ কোষবোৰ বেছিকৈ ৰোগাক্ৰান্ত হ'লে শ্বসন অক্ষমতা কৈ ৰোগী মৃত্যুমুখত পৰিব পাৰে।

ACE2 পাকস্থলীৰ, ডুৱডেনাম আৰু মলাশয়ৰ আৱৰণীৰ গ্লেণ্ডুলাৰ কোষ আৰু ক্ষুদ্ৰান্ত্ৰৰ এণ্ড'থেলিয়াম আৰু এণ্টেৰ'চাইটত থাকে বাবে থাকে বাবে ভাইৰাছবিধে এইবোৰ অংগকো আক্ৰান্ত কৰে। চিকিৎসাধীন ব্যক্তিৰ ৫৩%ৰ বিষ্ঠাত ভাইৰাছবিধ পোৱা গৈছে আৰু সংক্ৰমণৰ পাছৰ স্তৰত মুখৰ পৰা লোৱা নমুনাতকৈ পায়ুৰ পৰা লোৱা নমুনাত ভাইৰাছ বেছিকৈ ধৰা পৰিছে। বিষ্ঠাত ভাইৰাছবিধ ১ৰ পৰা ১২ দিনলৈকে পোৱা হৈছে আৰু শ্বাসৰ নমুনাত ভাইৰাছ নোপোৱাৰ পাছত ১৭% ৰোগীৰ বিষ্ঠাত ভাইৰাছ ধৰা পৰিছে। গতিকে শ্বাসতন্ত্ৰৰ পৰা নাইকিয়া হোৱাৰ পাছতো পাচন তন্ত্ৰৰ সংক্ৰমণ অব্যাহত থাকিব পাৰে আৰু মুখ-পায়ুৰ সঞ্চাৰণ (fecal-oral transmission)ৰ সম্ভাৱনা থাকে। পায়ুৰ নমুনাৰ জৰিয়তে ভাইৰাছবিধৰ পুনৰাবৃত্তিও ধৰা পৰিছে।

ভাইৰাছবিধ প্ৰাকৃতিক আৰু স্পিল্‌অ'ভাৰ সংক্ৰমণেৰে (spillover infection) জন্তুৰ পৰা অহা বুলি ভবা হয়। প্ৰকৃত উৎস অজ্ঞাত কিন্তু ২০১৯ চনৰ ডিচেম্বৰৰ পৰা সকলো সংক্ৰমণ মানুহৰ পৰা মানুহলৈ হৈ আহিছে। ৱুহান, চীনত ২০১৯ চনৰ ১৭ নৱেম্বৰত প্ৰথম জ্ঞাত সংক্ৰমণ ঘটিছিল।

ব্যক্তিগত প্ৰতিৰক্ষণ সঁজুলি
বাহ্যিক সংযোগ
কাৰণ
তথ্য-প্ৰযুক্তি